Blaze7451/Wiki-th-20250601 huggingface dataset:
กีฬาโอลิมปิกซ้อน 1906

กีฬาโอลิมปิกซ้อน 1906 (1906 Intercalated Games) เป็นการแข่งขันกีฬาหลายประเภทในระดับนานาชาติ จัดขึ้นที่กรุงเอเธนส์ ประเทศกรีซ  ระหว่างวันที่ 22 เมษายน-2 พฤษภาคม พ.ศ. 2449 ซึ่งอยู่ในระหว่างการตัดสินใจว่าจะกำหนดให้เป็นกีฬาโอลิมปิกหรือไม่ และเหรียญรางวัลที่มอบในการแข่งขันนี้ก็ไม่ได้รับการบันทึกจากคณะกรรมการโอลิมปิกสากล

**ประเทศที่เข้าร่วมแข่งขัน**

**ชนิดกีฬาที่แข่งขัน**

**สรุปเหรียญการแข่งขัน**
เหรียญเหล่านี้ได้มีการมอบแต่ไม่ได้รับการยอมรับจากคณะกรรมการโอลิมปิกสากลอีกต่อไป

**ดูเพิ่ม**
 รายชื่อรหัสประเทศโดยคณะกรรมการโอลิมปิกสากล

**เชิงอรรถ**

**อ้างอิง**
1906
หมวดหมู่:โอลิมปิกในประเทศกรีซ
สตีฟ มาร์ติน

สตีเฟน เกลน "สตีฟ" มาร์ติน (Stephen Glenn "Steve" Martin) เกิดเมื่อวันที่ 14 สิงหาคม ค.ศ. 1945 เป็นนักแสดง ดาราตลก นักเขียน ผู้เขียนบท โปรดิวเซอร์ภาพยนตร์ นักดนตรี และนักแต่งเพลง ชาวอเมริกัน เขาเติบโตในเมืองเล็ก ๆ ที่ชื่อ การ์เดนโกล์ฟ ในเซาท์แคลิฟอร์เนีย ที่เขาได้รับอิทธิพลในการทำงานที่ดิสนีย์แลนด์และน็อตส์เบอร์รีฟาร์ม และทำงานมายากล และแสดงตลก ที่งานเล็ก ๆ ในแถบนั้น งานในอดีตของเขาที่สร้างชื่อเสียงให้กับเขาคืองานเป็นนักเขียนให้กับ Smothers Brothers Comedy Hour และต่อมาได้รับเชิญใน Tonight Show อยู่บ่อยครั้ง
ในคริสต์ทศวรรษ 1970 มาร์ตินแสดงตลกไร้สาระเป็นประจำ ก่อนที่จะทัวร์ในระดับประเทศ ในคริสต์ทศวรรษ 1980 ได้แสดงในสแตนด์-อัปคอเมดี เขาประสบความสำเร็จในการเป็นนักแสดง นักเขียนบท นักเปียโน นักเล่นบันโจ เขายังได้รับรางวัลเอมมี รางวัลแกรมมี่และ รางวัลอเมริกันคอเมดี

**อ้างอิง**
หมวดหมู่:นักแสดงอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:ผู้ที่ได้รับรางวัลเอมมี
หมวดหมู่:นักเขียนบทชาวอเมริกัน
หมวดหมู่:บุคคลจากรัฐเท็กซัส‎
คริสท็อฟ วัลทซ์

คริสท็อฟ วัลทซ์ (Christoph Waltz; เกิดวันที่ 4 ตุลาคม พ.ศ. 2499) เป็นนักแสดงชาวออสเตรีย เป็นที่รู้จักจากบทบาท พันเอก ฮันส์ ลันดา ในภาพยนตร์เรื่อง ยุทธการเดือดเชือดนาซี ซึ่งเขาได้รับรางวัลออสการ์ สาขานักแสดงสมทบชายยอดเยี่ยมในงานประกาศผลรางวัลออสการ์ ครั้งที่ 82 เขายังได้รับรางวัลนักแสดงสมทบจากนิวยอร์กฟิล์มคริติกเซอร์เคิล รางวัลนักวิจารณ์ภาพยนตร์สังคมบอสตัน รางวัลสมาคมนักวิจารณ์ภาพยนตร์ลอสแอนเจลิส และรางวัลลูกโลกทองคำ รวมถึงรางวัลแซกอวอร์ด หลังจากบทบาทนี้แล้ว วัลทซ์มีผลงานเรื่อง หน้ากากแตนอาละวาด ร่วมกับเซธ โรเกน เจย์ โช และคาเมรอน ดิแอซ โดยรับบท Chudnofsky ผู้ร้ายของเรื่อง
ในวันที่ 4 ธันวาคม พ.ศ. 2557 ได้มีการเปิดเผยว่าวัลทซ์จะรับบทเป็น ฟรันทซ์ โอเบอร์เฮาเซอร์ ตัวร้ายหลักใน องค์กรลับดับพยัคฆ์ร้าย ภาพยนตร์ลำดับที่ 24 ในชุดเจมส์ บอนด์

**อ้างอิง**

**แหล่งข้อมูลอื่น**
หมวดหมู่:นักแสดงออสเตรีย
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:ผู้ได้รับรางวัลลูกโลกทองคำ สาขานักแสดงสมทบชายยอดเยี่ยม
หมวดหมู่:บุคคลจากเวียนนา
หมวดหมู่:ต้นไม้ในตำนาน

หมวดหมู่:พืช
หมวดหมู่:พรรณไม้ในวรรณคดี
หมวดหมู่:ตำนาน
หมวดหมู่:กลุ่มชาติพันธุ์สมมติ
หมวดหมู่:พืชในวัฒนธรรม
เจเรมี เรนเนอร์

เจเรมี ลี เรนเนอร์ (Jeremy Lee Renner) เกิดเมื่อวันที่ 7 มกราคม ค.ศ. 1971 เป็นนักแสดงชาวอเมริกันและนักดนตรี เขาปรากฏในบทสมทบในภาพยนตร์ในคริสต์ทศวรรษ 2000 และเป็นที่รู้จักมากขึ้นในการแสดงภาพยนตร์สงครามเรื่อง The Hurt Locker ซึ่งทำให้เขาได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม
ในปี 2011 เราจะรู้จักภาพยนตร์ชื่อดัง Mission: Impossible – Ghost Protocol ซึ่งเจเรมี่ เรนเนอร์มารับบท วิลเลียม แบรนท์ นักวิเคราะห์ และเป็นทีมเดียวกับพระเอกในเวลาต่อมา
ในต้นปี ค.ศ. 2012 เจเรมี เรนเนอร์รับบทเป็นมือธนูของหน่วยชิลด์จากภาพยนตร์ฟอร์มยักษ์ The Avengers รับบทเป็น เจ้าหน้าที่คลินท์ บาร์ตัน หรือ Hawkeye และตามมาติดๆกับ The Bourne Legacy และ Hansel and Gretel: Witch Hunters

**ผลงาน**
S.W.A.T. (2003)
*28 Weeks Later (2007)
*The Hurt Locker (2011)
*Mission: Impossible – Ghost Protocol (2011)
*ธอร์ เทพเจ้าสายฟ้า (2011) รับเชิญ
*The Bourne Legacy (2012)
*The Avengers (2012)
*Hansel and Gretel: Witch Hunters  (2013)
*The Unusuals 
*Ingenious
*The Assassination of Jesse James by the Coward Robert Ford 
*Take
*Love Comes to the Executioner
*A Little Trip to Heaven 
*North Country 
*Twelve and Holding
*Neo Ned
*Dahmer
*Monkey Love
*Senior Trip
*The Outside Man
*MV เพลง trouble ของP!nk
*The Immigrant (2013)
*American Hustle (2013)
*Kill the Messenger (2014)
*Avengers: Age of Ultron (2015) 
*Mission: Impossible – Rogue Nation (2015)
*กัปตันอเมริกา: ศึกฮีโร่ระห่ำโลก (2016)
*Arrival (2016)
*Wind River (2017)
*Tag (2018)
*อเวนเจอร์ส: เผด็จศึก (2019)

**อ้างอิง**
The Avengers ( Hawkeye)

**แหล่งข้อมูลอื่น**
http://www.jeremyrenner.org date=2019-02-08 - จาก IMDb - Jeremy Renner Thailand- Thailand Fanclub Twitter Account
หมวดหมู่:นักแสดงอเมริกัน
หมวดหมู่:นักดนตรีชาวอเมริกัน
หมวดหมู่:บุคคลจากรัฐแคลิฟอร์เนีย
ต้นแกะแห่งทาทารี

ไฟล์:Vegetable lamb (Lee, 1887).jpg|thumb|260px |“ต้นแกะแห่งทาทารี” จากหนังสือ “The Vegetable Lamb of Tartary: a Curious Fable of the Cotton Plant” ค.ศ. 1887
ต้นแกะแห่งทาทารี (Agnus scythicus หรือ Planta Tartarica Barometz, Vegetable Lamb of Tartary) คือต้นไม้ในตำนานจากเอเชียกลางที่เชื่อกันว่ามีผลเป็นแกะ  ตัวแกะเชื่อมติดกับต้นไม้ด้วยสายสะดือและเล็มหญ้ารอบต้น เมื่อต้นไม้หายไปหมดทั้งต้นไม้และแกะก็จะตาย แต่ในความเป็นจริงแล้วต้นไม้ชนิดนี้คือว่านลูกไก่ทอง (Cibotium barometz) ซึ่งเป็นเฟิร์นชนิดหนึ่ง

**อ้างอิง**

**แหล่งข้อมูลอื่น**
 Legend of the Lamb-Plant date=2012-04-04  - Vegetable Lamb at pantheon.org date=2009-02-09  - Note to Sir Thomas Browne, Pseudodoxia Epidemica, III.28- Agnus scythicus (Natural history. Botany)
หมวดหมู่:ต้นไม้ในตำนาน
ประเทศจาเมกาในโอลิมปิก

ประเทศจาเมกา เข้าร่วมการแข่งขันกีฬาโอลิมปิกครั้งแรกในปี พ.ศ. 2491 และส่งนักกีฬาไปแข่งขันกีฬาโอลิมปิกฤดูร้อนทุกรายการตั้งแต่นั้นมา ในปี ค.ศ. 1960 นักกีฬาชาวจาเมกาเข้าแข่งขันโดยเป็นส่วนหนึ่งของทีมสหพันธรัฐอินเดียตะวันตก จาเมกายังได้เข้าร่วมการแข่งขันกีฬาโอลิมปิกฤดูหนาวตั้งแต่ปี ค.ศ. 1988 โดยทีมชาติบอบสเลจาเมกาประสบความสำเร็จบ้าง
นักกีฬาชาวจาเมกาได้รับเหรียญทั้งหมด 87 เหรียญ โดยเหรียญทั้งหมดได้รับจากกรีฑายกเว้นเพียงเหรียญเดียว และทั้งหมดได้รับจากรายการประเภทบุคคลและการวิ่งผลัดยกเว้น 3 เหรียญเท่านั้น
คณะกรรมการโอลิมปิกแห่งชาติของจาเมกาคือสมาคมโอลิมปิกจาเมกาและก่อตั้งขึ้นในปี พ.ศ. 2479

**การเข้าร่วมแข่งขัน**

**ลำดับเวลาการเข้าร่วมแข่งขัน**

**สรุปเหรียญรางวัล**

**โอลิมปิกฤดูร้อน**

**โอลิมปิกฤดูหนาว**

**อ้างอิง**

**ดูเพิ่ม**
 ประเทศจาเมกาในพาราลิมปิก

**แหล่งข้อมูลอื่น**
  เว็บไซต์ทางการ

จาเมกา
ประเทศเม็กซิโกในโอลิมปิก

ประเทศเม็กซิโก เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1900 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่ ค.ศ. 1924 เม็กซิโกยังได้เข้าร่วมการแข่งขันกีฬาโอลิมปิกฤดูหนาวหลายครั้งตั้งแต่ปี ค.ศ. 1928 แม้ว่าจะไม่เคยได้รับเหรียญรางวัลในโอลิมปิกฤดูหนาวก็ตาม
นักกีฬาชาวเม็กซิกันได้รับรางวัลทั้งหมด 72 เหรียญ โดยกีฬากระโดดน้ำเป็นกีฬาที่ได้เหรียญรางวัลมากที่สุดสุด
คณะกรรมการโอลิมปิกแห่งชาติของประเทศเม็กซิโกชื่อว่า คณะกรรมการโอลิมปิกเม็กซิโกและก่อตั้งขึ้นในปี ค.ศ. 1923

**เจ้าภาพ**
เม็กซิโกเป็นประเทศแรกของละตินอเมริกาที่เป็นเจ้าภาพการแข่งขันกีฬาโอลิมปิกและเป็นเพียงครั้งเดียว

**สรุปเหรียญรางวัล**

**โอลิมปิกฤดูร้อน**

**โอลิมปิกฤดูหนาว**

**อ้างอิง**

**ดูเพิ่ม**
 ประเทศเม็กซิโกในพาราลิมปิก

**แหล่งข้อมูลอื่น**
  เว็บไซต์ทางการ

เม็กซิโก
ปวยร์โตรีโกในโอลิมปิก

ไฟล์:Sporting_flag_of_Puerto_Rico.svg|thumb| ธงที่ทีมปวยร์โตรีโกใช้ในการแข่งขันปี 1948 และ 1952 ธงปัจจุบันของเปอร์โตริโกได้รับการรับรองให้ใช้ได้จริงในระหว่างการแข่งขันกีฬาโอลิมปิกฤดูร้อน 1952 และทีมปวยร์โตรีโกก็เริ่มใช้ธงนี้ทันที    
ปวยร์โตรีโกเข้าร่วมการแข่งขันกีฬาโอลิมปิก เป็นครั้งแรกในปี ค.ศ. 1948 และนับแต่นั้นเป็นต้นมาก็ได้ส่งนักกีฬาไปแข่งขันกีฬาโอลิมปิกฤดูร้อน ทุกครั้ง ปวยร์โตรีโกยังเข้าร่วมการแข่งขันกีฬาโอลิมปิกฤดูหนาว มาตั้งแต่ปี 1984 แต่ไม่ได้เข้าร่วมการแข่งขันในปี 2006, 2010 และ 2014
นักกีฬาชาวปวยร์โตรีโกได้รับรางวัลเหรียญรางวัลรวมทั้งหมด 12 เหรียญ ได้รับเหรียญรางวัล 6 เหรียญจากมวยสากล 3 เหรียญจากกรีฑา 1 เหรียญจากเทนนิส และ 2 เหรียญจากมวยปล้ำ
ทีมเบสบอลทีมชาติปวยร์โตรีโกได้รับรางวัลเหรียญทองแดงในโอลิมปิกฤดูร้อน 1988 ที่กรุงโซล ประเทศเกาหลีใต้ แต่เหรียญดังกล่าวไม่ได้นับรวมในเหรียญรางวัลโอลิมปิกของปวยร์โตรีโก เนื่องจากเบสบอลถือเป็นกีฬาอุ่นเครื่องในระหว่างการแข่งขันครั้งนั้น
คณะกรรมการโอลิมปิกปวยร์โตรีโก ก่อตั้งขึ้นในปี พ.ศ. 2491 และได้รับการยอมรับจากคณะกรรมการโอลิมปิกสากล ในปีเดียวกัน "ลาโบริงเกญญา" (ไม่ใช่เพลงชาติสหรัฐ) จะเล่นเมื่อนักแข่งชาวเปอร์โตริโกได้รับเหรียญทองโอลิมปิก 

**สรุปเหรียญรางวัล**

**โอลิมปิกฤดูร้อน**

**โอลิมปิกฤดูหนาว**
อริสไทด์ กอนซาเลซ (ในชุดสีแดง) หลังจากได้รับเหรียญทองแดงจากมวยสากลรุ่นมิดเดิลเวทในโอลิมปิกฤดูร้อน 1984

**ดูเพิ่ม**
 รายชื่อผู้เชิญธงชาติปวยร์โตรีโกในโอลิมปิก- คณะกรรมการโอลิมปิกปวยร์โตรีโก- :หมวดหมู่:นักกีฬาโอลิมปิกทีมชาติปวยร์โตรีโก- ประเทศเขตร้อนในโอลิมปิกฤดูหนาว- ปวยร์โตรีโกในพาราลิมปิก

**อ้างอิง**

**แหล่งข้อมูลอื่น**
 publisher=International Olympic Committee- publisher=Olympedia.com- publisher=olympanalyt.com-  Olympic Participation a Source of Pride in Puerto Rico.  Sean Jensen. SportsEngine Inc. 3 October 2018. Accessed 1 February 2022.  Archived.
หมวดหมู่:ชาติในโอลิมปิก
แอนนา เคนดริก

แอนนา เคนดริก (Anna Kendrick) เกิดเมื่อวันที่ 9 สิงหาคม ค.ศ. 1985 เป็นนักแสดงและนักร้องหญิงชาวอเมริกัน เคนดริกเป็นที่รู้จักในบท นาตาลี คีเนอร์ ในภาพยนตร์ปี 2009 เรื่อง Up in the Air บทเจสซิกา สแตนลีย์ ในภาพยนตร์ชุด Twilight Saga และบท รีเบคก้า ในภาพยนตร์ชุด Pitch Perfect  อีกทั้งยังแสดงในภาพยนตร์เพลงที่ดัดแปลงจากบทละครบรอดเวย์ชื่อดังอย่าง Into the woods ผลงานของเธออื่นเช่นภาพยนตร์เรื่อง Rocket Science และละครเพลง บรอดเวย์เรื่อง High Society เคนดริกได้รับการเสนอชื่อเข้าชิงรางวัลโทนี รางวัลแซกอวอร์ด รางวัลบาฟต้า รางวัลลูกโลกทองคำ รางวัลออสการ์

**อ้างอิง**
หมวดหมู่:นักแสดงอเมริกัน
หมวดหมู่:นักแสดงเด็กชาวอเมริกัน
หมวดหมู่:บุคคลจากพอร์ตแลนด์ (รัฐเมน)
หมวดหมู่:ชาวอเมริกันเชื้อสายสกอตแลนด์
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายไอริช
ประเทศตรินิแดดและโตเบโกในโอลิมปิก

วิ่งผลัด 4x400 เมตรชายในโอลิมปิก 2012 ที่ลอนดอน
ประเทศตรินิแดดและโตเบโก เข้าร่วมการแข่งขันกีฬาโอลิมปิกฤดูร้อนครั้งแรกในปี ค.ศ. 1948 ก่อนที่พวกเขาจะได้รับเอกราชจากบริเตนใหญ่ แม้จะเป็นประเทศเล็ก ๆ ในทะเลแคริบเบียน ตรินิแดดและโตเบโกก็สามารถยืนหยัดในกีฬาระดับนานาชาติได้อย่างมั่นคง ในปี ค.ศ. 1946 เซอร์เลนน็อกซ์ โอเรลลีได้จัดตั้งคณะกรรมการโอลิมปิกชุดแรกของประเทศ ตรินิแดดและโตเบโกได้เข้าร่วมการแข่งขันกีฬาโอลิมปิกฤดูร้อน 16 ครั้งและโอลิมปิกฤดูหนาว 3 ครั้ง (รวมถึงพาราลิมปิกฤดูร้อน 2 ครั้ง)

**การเข้าร่วมแข่งขัน**

**ลำดับเวลาการเข้าร่วมแข่งขัน**

**สรุปเหรียญรางวัล**

**โอลิมปิกฤดูร้อน**

**โอลิมปิกฤดูหนาว**

**อ้างอิง**

**ดูเพิ่ม**
 ประเทศตรินิแดดและโตเบโกในพาราลิมปิก

**แหล่งข้อมูลอื่น**
  เว็บไซต์ทางการ

ตรินิแดดและโตเบโก
โม'นิก

โม'นิก (Mo'Nique) เกิดเมื่อวันที่ 11 ธันวาคม ค.ศ. 1967 เป็นนักแสดงตลกและนักแสดงชาวอเมริกัน โม'นิกมีชื่อเสียงจากซีรีส์ทางยูพีเอ็นเรื่อง The Parkers และยังเป็นนักแสดงตลกสแตนอัปคอเมดี ในงานหลากหลายกันไป รวมถึงในรายการ Showtime at the Apollo โม'นิกก้าวสู่การแสดงภาพยนตร์ในเรื่อง Phat Girlz, และ Welcome Home Roscoe Jenkins ในปี 2009 เธอได้รับเสียงชมเชยจากบทในภาพยนตร์เรื่อง Precious: Based on the Novel "Push" by Sapphire ซึ่งเธอได้รับหลายรางวัล รวมถึงรางวัลออสการ์ สาขานักแสดงสมทบหญิงยอดเยี่ยม ,รางวัลแซกอวอร์ด, รางวัลลูกโลกทองคำ, รางวัลบาฟต้า สำหรับการแสดงในเรื่องนี้ เธอยังเป็นผู้หญิงชาวแอฟริกันอเมริกันที่ได้รับรางวัลออสการ์ สาขานักแสดงสมทบหญิงยอดเยี่ยม 

**อ้างอิง**
หมวดหมู่:นักแสดงอเมริกัน
หมวดหมู่:นักแสดงสมทบหญิงยอดเยี่ยม รางวัลออสการ์
หมวดหมู่:นักแสดงตลกอเมริกัน
หมวดหมู่:บุคคลจากรัฐแมริแลนด์
ประเทศไทยในโอลิมปิกฤดูหนาว 2006

ประเทศไทยเข้าร่วมการแข่งขันโอลิมปิกฤดูหนาว 2006 ณ ตูริน ประเทศอิตาลี ระหว่างวันที่ 10–26 กุมภาพันธ์ ค.ศ. 2006 ประเทศไทยเข้าร่วมการแข่งขันโอลิมปิกฤดูหนาวเป็นครั้งที่สอง ต่อจากโอลิมปิกฤดูหนาว 2002 โดยมีนักกีฬาเข้าร่วมแข่งขันเพียงคนเดียว คือ ประวัติ นาควัชระ นักสกีข้ามทุ่ง โดยเขาแข่งขันในรายการ 15 กิโลเมตรคลาสสิก จบอันดับที่ 96

**เบื้องหลัง**
ประเทศไทยเข้าร่วมการแข่งขันโอลิมปิกครั้งแรกในโอลิมปิกฤดูร้อน 1952 ที่เฮลซิงกิ และได้เข้าร่วมการแข่งขันโอลิมปิกฤดูร้อนทุกครั้งนับแต่นั้นมา ยกเว้นโอลิมปิกฤดูร้อน 1980 ที่ถูกคว่ำบาตร ประเทศไทยเข้าร่วมการแข่งขันโอลิมปิกฤดูหนาวเพียงครั้งเดียวเมื่อสี่ปีก่อนในโอลิมปิกฤดูหนาว 2002 นักกีฬาจากประเทศไทยที่เข้าร่วมการแข่งขันที่ตูรินมีเพียงคนเดียว คือ ประวัติ นาควัชระ นักสกีข้ามทุ่ง ก่อนหน้านี้ เขาเป็นตัวแทนเพียงคนเดียวของประเทศไทย ณ ซอลต์เลกซิตี สหรัฐ นาควัชระ เป็นผู้ถือธงชาติไทยในพิธีเปิด ขณะที่อาสาสมัครเป็นผู้ถือธงชาติไทยในพิธีปิด

**สกีข้ามทุ่ง**
ประวัติ นาควัชระ เป็นตัวแทนจากประเทศไทยเพียงคนเดียวในตูริน เขามีอายุ 47 ปีในช่วงการแข่งขันโอลิมปิก เมื่อวันที่ 17 กุมภาพันธ์ เขาแข่งขันในรายการ 15 กิโลเมตรคลาสสิก จบด้วยเวลา 1 ชั่วโมง 7 นาที 15 วินาที ทำให้เขาเป็นผู้ชายคนสุดท้ายจากทั้งหมด 96 คนที่แข่งขันจบ และเขาตามหลังผู้ได้รับเหรียญทอง อันดรัส วีร์ปาลู จากเอสโตเนียอยู่ 29 นาที

**ดูเพิ่มเติม**
 ประเทศไทยในเอเชียนเกมส์ 2006

**อ้างอิง**
หมวดหมู่:ชาติในโอลิมปิกฤดูหนาว 2006
2006
โอลิมปิกฤดูร้อน 1916

โอลิมปิกฤดูร้อน 1916 มีชื่อทางการว่า กีฬาโอลิมปิกฤดูร้อนครั้งที่ 6  เป็นกีฬาโอลิมปิกฤดูร้อน ที่จะถูกกำหนดให้จัดขึ้นในปี พ.ศ. 2459 (ค.ศ. 1916) ณ กรุงเบอร์ลิน ประเทศเยอรมนี แต่ต้องยกเลิกการแข่งขันเพราะเกิดสงครามโลกครั้งที่ 1 ขึ้นเสียก่อน

**อ้างอิง**

หมวดหมู่:โอลิมปิกในประเทศเยอรมนี
โอลิมปิกฤดูร้อน 1940

โปสเตอร์สำหรับโอลิมปิกฤดูร้อน 1940
โอลิมปิกฤดูร้อน 1940 (1940 Summer Olympics; ; Dai Jūni-kai Orinpikku Kyōgi Taikai) เป็นกีฬาโอลิมปิกฤดูร้อน ที่จะถูกกำหนดให้จัดขึ้นระหว่างวันที่ 21 กันยายน - 6 ตุลาคม พ.ศ. 2483 (ค.ศ. 1940) ณ กรุงโตเกียว ประเทศญี่ปุ่น แต่ต้องยกเลิกการแข่งขันเพราะเกิดสงครามโลกครั้งที่ 2 ขึ้นเสียก่อน หลังสงครามโลกครั้งที่โดยความพ่ายแพ้ของญี่ปุ่นแล้ว 24 ปีต่อมา ญี่ปุ่นจึงสามารถได้เป็นเจ้าภาพกีฬาโอลิมปิกในปี 1964 ในเวลาต่อมา

**การเสนอตัวเป็นเจ้าภาพ**

**การลงคะแนน**
ผลการลงคะแนนตัดสินในการประชุมคณะกรรมการโอลิมปิกสากล เมื่อวันที่ 31 กรกฎาคม ผลการลงคะแนนตัดสินให้โตเกียว 36 คะแนน และ เฮลซิงกิ 27 คะแนน โดยโตเกียวเป็นประเทศแรกของเอเชียที่ได้รับการพิจารณา

**อ้างอิง**

**ดูเพิ่ม**
International Journal of the History of Sport, vol. 24, 2007, No. 8,  Special Issue: The Missing Olympics: The 1940 Tokyo Games, Japan, Asia and the Olympic Movement

หมวดหมู่:โอลิมปิกในประเทศญี่ปุ่น
หมวดหมู่:โอลิมปิกในประเทศฟินแลนด์
โอลิมปิกฤดูร้อน 1944

โอลิมปิกฤดูร้อน 1944 ชื่อทางการว่า กีฬาโอลิมปิกฤดูร้อนครั้งที่ 13 เป็นมหกรรมกีฬานานาชาติที่วางแผนไว้ว่าจะจัดขึ้นวันที่ 22 กรกฎาคม ถึง 5 สิงหาคม 1944 ณ ลอนดอน ประเทศอังกฤษ สหราชอาณาจักร แต่ต้องถูกยกเลิกการจัดเนื่องมาจากสงครามโลกครั้งที่ 2 ควบคู่ไปกับกีฬาโอลิมปิกฤดูหนาว 1944 ที่เมืองกอร์ตีนาดัมเปซโซ ประเทศอิตาลี และเป็นกีฬาโอลิมปิกครั้งที่ 5 ที่ถูกยกเลิกเนื่องจากสงคราม อย่างไรก็ตาม การเฉลิมฉลองอย่างไม่เป็นทางการยังมีการจัดขึ้นที่ประเทศสวิตเซอร์แลนด์ เช่นเดียวกับเชลยศึกชาวโปแลนด์ที่ถูกคุมขังจากการยึดครองโปแลนด์โดยเยอรมนี
หลังจากนั้นกีฬาโอลิมปิกได้มีการจัดขึ้นที่ลอนดอนในโอลิมปิกฤดูร้อน 1948 และกลับมาเป็นเจ้าภาพครั้งล่าสุดในโอลิมปิกฤดูร้อน 2012

**ประวัติ**
ลอนดอนชนะการเสนอตัวเป็นเจ้าภาพในการลงคะแนนเสียงครั้งแรกจากคณะกรรมการโอลิมปิกสากลเมื่อมิถุนายน 1939 มีคะแนนเหนือ โรม ดีทรอยต์ โลซาน เอเธนส์ บูดาเปสต์ เฮลซิงกิ และมอนทรีออล การคัดเลือกเกิดขึ้นในการประชุมคณะกรรมการโอลิมปิกสากล ครั้งที่ 38 ในปี 1939 (ลอนดอน)
เนื่องจากสงครามโลกครั้งที่สองซึ่งดําเนินมาเป็นเวลา 4 ปีและทําลายล้างลอนดอน การแข่งขันจึงถูกยกเลิก แม้จะมีสงครามคณะกรรมการโอลิมปิกสากลก็จัดกิจกรรมมากมายเพื่อเฉลิมฉลองครบรอบ 50 ปี ของการก่อตั้งที่สํานักงานใหญ่ในโลซาน ประเทศสวิตเซอร์แลนด์ การเฉลิมฉลองนี้จัดขึ้นตั้งแต่วันที่ 17 ถึง 19 มิถุนายน 1944 โดยมี Carl Diem ผู้ริเริ่มประเพณีสมัยใหม่ของการวิ่งคบเพลิงโอลิมปิก
เชลยศึกชาวโปแลนด์ในค่ายเชลยศึก วอลเดนเบิร์ก (Dobiegniew) Oflag II-C POW ได้รับอนุญาตจากผู้คุมชาวเยอรมันให้จัดการแข่งขันกีฬาโอลิมปิกเชลยศึกอย่างไม่เป็นทางการ (POW Olympics) ระหว่างวันที่ 23 กรกฎาคม ถึง 13 สิงหาคม 1944 และธงโอลิมปิกที่ทําจากผ้าปูที่นอนและผ้าพันคอสีถูกเชิญขึ้น งานนี้ถือเป็นการแสดงให้เห็นถึงจิตวิญญาณของโอลิมปิกที่อยู่เหนือสงคราม

**การเสนอตัวเป็นเจ้าภาพ**

**อ้างอิง**

หมวดหมู่:โอลิมปิกในสหราชอาณาจักร
โอลิมปิกฤดูหนาว 1940

โอลิมปิกฤดูหนาว 1940 (1940 Winter Olympics) เป็นกีฬาโอลิมปิกฤดูหนาว ที่จะถูกกำหนดให้จัดขึ้นในปีพ.ศ. 2483 (ค.ศ. 1940) ณ เมืองซัปโปโร ประเทศญี่ปุ่น แต่ต้องยกเลิกการแข่งขันเพราะสงครามโลกครั้งที่ 2

**อ้างอิง**
หมวดหมู่:โอลิมปิกฤดูหนาว 1940
หมวดหมู่:โอลิมปิกในประเทศญี่ปุ่น
หมวดหมู่:โอลิมปิกในประเทศสวิตเซอร์แลนด์
หมวดหมู่:โอลิมปิกในประเทศเยอรมนี
โอลิมปิกฤดูหนาว 1944

โอลิมปิกฤดูหนาว 1944 (1944 Winter Olympics) เป็นกีฬาโอลิมปิกฤดูหนาว (เพราะเดิมการแข่งขันโอลิมปิกฤดูหนาว จะจัดขึ้นในปี ค.ศ. 1944 แต่ถูกยกเลิกเสียก่อน จึงนับการแข่งขันครั้งนี้เป็นครั้งที่ 5 แทน) ที่จะถูกกำหนดให้จัดขึ้นในเดือนกุมภาพันธ์ พ.ศ. 2487 (ค.ศ. 1944) ณ เมืองCortina d'Ampezzo ประเทศอิตาลี แต่ต้องยกเลิกการแข่งขันเพราะสงครามโลกครั้งที่ 2

**อ้างอิง**
หมวดหมู่:โอลิมปิกฤดูหนาว 1944
หมวดหมู่:โอลิมปิกในประเทศอิตาลี
เซลล์แสงอาทิตย์ชนิดฟิล์มบาง

เซลล์แสงอาทิตย์แบบฟิล์มบาง (Thin Film Solar Cell) เป็นเซลล์แสงอาทิตย์ แบบไม่มีรูปผลึก แสงอาทิตย์ชนิดฟิล์มบางที่ประกอบด้วย อะมอร์ฟัสและผลึกไมโครคริสตัลไลน์ซิลิคอน
ไมโครอะมอร์ฟัสโครงสร้างเรียงตัวนี้ ดูดซับทั้งองค์ประกอบสามารถมองเห็นและองค์ประกอบสเปกตรัมของแสงอาทิตย์ที่ไม่สามารถมองเห็นได้ด้วย ซึ่งนำไปสู่โการใช้พลังงานแสงอาทิตย์ได้อย่างมีประสิทธิภาพ คุณสมบัติที่สำคัญ โครงสร้างเรียงตัวประกอบด้วยอะมอร์ฟัสและฟิล์มผลึกไมโครคริสตัลไลน์ซิลิคอนด้วยประสิทธิภาพโมดุลคงที่ถึง 8.5% แบล็คโมดุลมีลักษณะที่กลมกลืนกัน มีความสามารถในการผลิตพลังงานไฟฟ้าต่อวัตต์สูงกว่า ทั้งที่อุณหภูมิสูงและด้วยการกระจายแสง
หมวดหมู่:เซลล์แสงอาทิตย์ชนิดฟิล์มบาง
มอนโซไนท์

thumb    
หินมอนโซไนท์ (Monzonite)  เป็นชื่อที่ใช้เรียก หินอัคนีบาดาล ที่มีผลึกขนาดใหญ่  มีสีขาว-เทา  และมีปริมาณของ แร่อัลคาไลน์ เฟลด์สปาร์ พอๆกับ แร่แพลจจิโอเครส เฟลด์สปาร์ (plagioclase feldspar) โดยในหินมอนโซไนท์จะพบปริมาณของแร่ควอร์ทซ์  อยู่ระหว่าง 0-5%  และปริมาณแร่สีเข้ม (mafic mineral) อยู่ระหว่าง 10-25%  
คุณลักษณะของหินมอนโซไนท์ จะอยู่ก้ำกึ่งระหว่าง หินซายีไนท์ (syenite) กับ หินไดโอไรท์ (diorite) โดยหินมอนโซไนท์จะเทียบเท่ากับหินอัคนีภูเขาไฟ  คือ หินลาไทท์ (latite) หรือ เทรชี่แอนดีไซท์ (trachyandesite)  

**อ้างอิง**
Atlas of igneous rocks and their textures , W.S.MacKenzie, C.H.Donaldson and C.Guilford ; Longman Group Limited , page106.
หมวดหมู่:หินประเภทแกรนิต
K9999

K9999 หรือ เค โฟร์-ไนน์ (K Four-Nine) เป็นตัวละครจากเกมเดอะคิงออฟไฟท์เตอร์ส ซึ่งปรากฏตัวครั้งแรกในฐานะของสมาชิกทีม NESTS ในเดอะคิงออฟไฟท์เตอร์ส 2001

**ประวัติตามท้องเรื่อง**
ภายหลังจากการเสียชีวิตของ คริซาลิด และการไม่ปรากฏตัวของ K ทางองค์กร NEST จึงตัดสินใจแก้ระบบผิดพลาดต่าง ๆ โดยโอกาสนี้ K9999 ได้กลายมาเป็นร่างโคลนลำดับที่ 9999 ของ เคียว คุซานางิ

**ข้อมูลจำเพาะ**
 ชื่อ : K9999 (K Four-Nine)- สัญชาติ : ไม่ทราบแน่ชัด (บางทีอาจเป็นJapan)- วันเดือนปีเกิด : ไม่ทราบแน่ชัด- ส่วนสูง : 168 ซม.- น้ำหนัก : 58 กก.- กรุ๊ปเลือด : B- งานอดิเรก : ขี่มอเตอร์ไซค์- สิ่งที่ชอบ : มอเตอร์ไซค์ของเขาเอง- สิ่งที่เกลียด : คำสั่ง, คนที่ออกคำสั่ง

**อ้างอิง**
 นิตยสารเกมแม็คออนไลน์ (สนพ.อนิเมทกรุ๊ป)- นิตยสารเมก้า (สนพ.วิบูลย์กิจ)

**แหล่งข้อมูลอื่น**
  ข้อมูลที่เกี่ยวข้องกับ "K9999" -  The King of Fighters 10th Anniversary Official Website
หมวดหมู่:ตัวละครเกม
หมวดหมู่:ตัวละครจากเดอะคิงออฟไฟเทอส์
en:List of characters in The King of Fighters series#K9999
pt:Anexo:Lista de personagens de The King of Fighters#K9999
ปลากระโห้อินเดีย

ปลากระโห้อินเดีย หรือ ปลากระโห้เทศ หรือ ปลากระโห้สาละวิน (Catla, Indian carp; কাতল; Catla catla) ปลาน้ำจืดชนิดหนึ่ง  ในวงศ์ปลาตะเพียน (Cyprinidae) มีรูปร่างทั่วไปคล้ายปลากระโห้ (Catlocarpio siamensis) ที่พบได้เฉพาะในประเทศไทย เว้นแต่ปลากระโห้อินเดียมีหนวด 1 คู่ เหนือริมฝีปาก นัยน์ตาพองโตกว่าและมีฟันที่ลำคอสองแถว สีลำตัวก็อ่อนกว่าอย่างเห็นได้ชัด
จัดเป็นปลาเพียงชนิดเดียวที่อยู่ในสกุล Catla ขนาดเมื่อโตเต็มที่ได้ 182 เซนติเมตร น้ำหนัก 38.6 กิโลกรัม ซึ่งเล็กกว่าปลากระโห้มาก พบได้ในภูมิภาคเอเชียใต้ตอนบน เช่น รัฐอัสสัมในอินเดีย, ปากีสถาน, เนปาล, บังกลาเทศ จนถึงพม่า 
ปลากระโห้อินเดียได้ถูกนำเข้าสู่ประเทศไทยเช่นเดียวกับ ปลานวลจันทร์เทศ (Cirrhinus cirrhosus) และปลายี่สกเทศ (Labeo rohita) เนื่องจากเป็นปลาที่พบในแหล่งเดียวกัน เพื่อพัฒนาให้เป็นปลาเศรษฐกิจต่อไปในอนาคต แต่ปรากฏว่าผลการเพาะเลี้ยงนั้น ปลากระโห้อินเดียกระทำได้ยากกว่าปลาอีก 2 ชนิดนั้น จึงเป็นที่นิยมและหายากได้ยากกว่า 

**ดูเพิ่ม**
 ปลานวลจันทร์เทศ- ปลายี่สกเทศ

**อ้างอิง**

**แหล่งข้อมูลอื่น**
  รูปและข้อมูลปลากระโห้อินเดีย
หมวดหมู่:ปลาน้ำจืด
หมวดหมู่:วงศ์ปลาตะเพียน
หมวดหมู่:ชนิดพันธุ์ต่างถิ่น
หมวดหมู่:ปลาเศรษฐกิจ
หมวดหมู่:ปลาที่พบในลุ่มแม่น้ำสาละวิน
หมวดหมู่:ปลาที่พบในประเทศอินเดีย
หมวดหมู่:ปลาชนิดเดียว
ปลายี่สกเทศ

ปลายี่สกเทศ หรือ ปลาโรหู้ (রুই) เป็นปลาน้ำจืดชนิดหนึ่งมีชื่อวิทยาศาสตร์ว่า Labeo rohita ในวงศ์ปลาตะเพียน (Cyprinidae) มีรูปร่างลำตัวยาวทรงกระบอก ส่วนหัวสั้น ปากเล็ก มีหนวดสั้น 2 คู่ ริมฝีปากเป็นชายครุยเล็กน้อย และมีแผ่นขอบแข็งที่ริมฝีปากบนและล่าง มีเกล็ดขนาดเล็กตามแนวเส้นข้างลำตัว ครีบหลังและครีบก้นมีขนาดเล็ก ครีบหางเว้าลึก ลำตัวด้านบนสีคล้ำ ปลาขนาดใหญ่จะมีจุดสีน้ำตาลแดงหรือน้ำตาลอ่อนแต้มที่เกล็ดแต่ละเกล็ด ท้องมีสีจาง ครีบสีคล้ำมีขอบสีชมพูอ่อนหรือแดง 
ขนาดโตเต็มที่ประมาณ 60–80 เซนติเมตร พบใหญ่สุดได้ถึง 1 เมตร เป็นปลาพื้นถิ่นของภูมิภาคเอเชียใต้ตอนบน พบในรัฐโอริศา, รัฐพิหาร และรัฐอุตตรประเทศในอินเดีย, แม่น้ำคงคา, ปากีสถาน จนถึงพม่าทิศตะวันตก
มีพฤติกรรมอาศัยอยู่ในระดับกลางของแม่น้ำจนถึงท้องน้ำ ใช้ปากแทะเล็มพืชและสัตว์น้ำขนาดเล็กและอินทรียสารเป็นอาหาร สามารถปรับตัวได้ดีในแหล่งน้ำนิ่งแต่จะไม่วางไข่ 
ภาพ:Fried Rohu in Bangladesh.jpg|thumb|left|ปลายี่สกเทศทอดในบังกลาเทศ
เป็นปลาเศรษฐกิจที่นิยมใช้บริโภคในภูมิภาคแถบนี้ โดยปรุงสด เช่น แกงกะหรี่ ในประเทศไทยถูกนำเข้ามาในปี พ.ศ. 2511 เช่นเดียวกับปลากระโห้เทศ (Catla catla) และปลานวลจันทร์เทศ (Cirrhinus cirrhosus) เพื่อเพาะเลี้ยงขยายพันธุ์เป็นปลาเศรษฐกิจในประเทศ ปราฏฏว่าได้ผลสำเร็จเป็นอย่างดี และได้รับความนิยมมาก โดยมีการเลี้ยงอย่างแพร่หลายในหลายโครงการของกรมประมงทั้งในภาคเหนือและภาคอีสาน อีกทั้งยังเป็นที่นิยมของบ่อตกปลาต่าง ๆ อีกด้วย จนสามารถขยายพันธุ์ได้เองในแหล่งน้ำของประเทศไทย เช่น ที่แม่น้ำโขง

**ดูเพิ่ม**
 ปลากระโห้เทศ- ปลานวลจันทร์เทศ

**อ้างอิง**

**แหล่งข้อมูลอื่น**
  รูปและข้อมูลปลายี่สกเทศ
หมวดหมู่:ปลาน้ำจืด
หมวดหมู่:สกุลลาเบโอ
หมวดหมู่:ชนิดพันธุ์ต่างถิ่น
หมวดหมู่:ปลาเศรษฐกิจ
หมวดหมู่:ปลาที่พบในประเทศอินเดีย
ผูกใจ (อัลบั้ม)

"ผูกใจ" เป็น อัลบั้มรวมเพลงที่ได้ประพันธ์โดย "ฉัตรชัย ดุริยประณีต" หรือ นก วงเฉลียง จำนวน 5 เพลง ซึ่งเพลงทั้งหมดเป็นเพลงที่ใช้แสดงใน คอนเสิร์ต "เพลงรักยุคคีตา โดย นกเฉลียง" ณ ศูนย์วัฒนธรรมแห่งประเทศไทย อัลบั้มนี้ได้วางจำหน่ายพิเศษ เฉพาะบริเวณหน้าคอนเสิร์ตเท่านั้น มีจำนวนจำกัดเพียง 2,000 แผ่น โดยเพลงในอัลบั้มนี้ได้รับการถ่ายทอดจากศิลปินคุณภาพระดับตำนาน ได้แก่ 3 สมาชิกจากวง"เฉลียง"  "นก - ฉัตรชัย ดุริยประณีต" , "เกี๊ยง - เกียรติศักดิ์ เวทีวุฒาจารย์" และ "จุ้ย - ศุ บุญเลี้ยง" อีกทั้งได้ศิลปินคุณภาพหน้าใหม่ จากเวที "ทรู อะคาเดมี่ แฟนเทเชีย" ซึ่งได้แก่ "พัดชา เอนกอายุวัฒน์ (พัดชา AF2)" และ "ณัฐ ศักดาทร (นัท AF4)" และในอัลบั้มนี้มีเพลงพิเศษเพลงหนึ่งที่ได้แต่งขึ้นมาใหม่ สำหรับคอนเสิร์ตครั้งนี้ ชื่อเพลง "ผูกใจ"

**รายชื่อเพลง**

**ทีมงานเพลง**
 Producer - ฉัตรชัย ดุริยประณีต- Musician - กราวแบนด์- Mix & Mastered - จักรพัฒน์ เอี่ยมหนุน , ธีรศักดิ์ ไชยยศ- Record Mixed & Mastered at - กราว- ออกแบบปก - ประกิต เจือสุวรรณ์- ประสานงานการผลิต - อัจจิมา เหมาะเจริญ

**อ้างอิง**
หมวดหมู่:อัลบั้มเพลงในปี พ.ศ. 2553
หมวดหมู่:อัลบั้มเพลงไทยสากล
หมวดหมู่:อัลบั้มเพลงภาษาไทย
ประเทศไทยในโอลิมปิกฤดูหนาว 2002

ประเทศไทยเข้าร่วมการแข่งขันโอลิมปิกฤดูหนาวเป็นครั้งแรกในโอลิมปิกฤดูหนาว 2002 ณ ซอลต์เลกซิตี สหรัฐ ตั้งแต่วันที่ 8–24 กุมภาพันธ์ ค.ศ. 2002 ประวัติ นาควัชระ นักสกีข้ามทุ่ง เป็นนักกีฬาจากประเทศไทยเพียงคนเดียว เขาแข่งขันแมสสตาร์ตฟรีสไตล์ 30 กิโลเมตรไม่จบ และจบอันดับที่ 67 ในสปรินต์

**เบื้องหลัง**
ประเทศไทยเข้าร่วมการแข่งขันโอลิมปิกครั้งแรกในโอลิมปิกฤดูร้อน 1952 ที่เฮลซิงกิ และได้เข้าร่วมการแข่งขันโอลิมปิกฤดูร้อนทุกครั้งนับแต่นั้นมา ยกเว้นโอลิมปิกฤดูร้อน 1980 ที่ถูกคว่ำบาตร ประวัติ นาควัชระ ผ่านการคัดเลือกเข้าแข่งขันกีฬาโอลิมปิกฤดูหนาว 2002 ซึ่งถือเป็นครั้งแรกที่ประเทศไทยมีผู้เข้าร่วมแข่งขันโอลิมปิกฤดูหนาว เนื่องจากเขาเป็นผู้เข้าร่วมเพียงคนเดียวของประเทศไทย เขาได้รับเลือกให้เป็นผู้ถือธงในพิธีเปิด

**สกีข้ามทุ่ง**
ประวัติ นาควัชระ อายุ 43 ปีในช่วงการแข่งขันโอลิมปิกที่ซอลต์เลกซิตี และดำรงตำแหน่งรองศาสตราจารย์ด้านวิศวกรรมคอมพิวเตอร์และไฟฟ้าที่มหาวิทยาลัยเดร็กเซลในสหรัฐ หลังจากฝึกซ้อมโรลเลอร์สกี เขาได้จ้างโค้ช เปปา มิลูเชวา อดีตนักทวิกีฬาฤดูหนาวชาวบัลแกเรีย ในช่วงก่อนการแข่งขันโอลิมปิก เมื่อวันที่ 9 กุมภาพันธ์ นาควัชระเข้าร่วมการแข่งขันแมสสตาร์ตฟรีสไตล์ 30 กิโลเมตร โดยผู้แข่งขันคนใดถูกผู้นำแซงจะถูกคัดออก และเขาแข่งขันไม่จบ เมื่อวันที่ 19 กุมภาพันธ์ นาควัชระเข้าร่วมการแข่งขันสปรินต์ และจบการแข่งขันรอบคัดเลือกด้วยเวลา 4 นาที 14 วินาที ซึ่งดีพอสำหรับอันดับที่ 67 แต่มีเพียง 16 อันดับแรกจากรอบคัดเลือกเท่านั้นที่ได้รับอนุญาตให้ผ่านเข้าสู่รอบถัดไป ซึ่งหมายความว่าเขาถูกคัดออก ต่อมา เขาจะเป็นตัวแทนประเทศไทยในการแข่งขันโอลิมปิกฤดูหนาว 2006 ในรายการ 15 กิโลเมตรคลาสสิก

**ดูเพิ่มเติม**
 ประเทศไทยในเอเชียนเกมส์ 2002

**อ้างอิง**
2002
แบไรต์

แบไรต์ (Barite) เป็นชื่อแร่ที่มาจากภาษากรีก ซึ่งแปลว่า “หนัก” เนื่องจากเป็นแร่ที่มีความถ่วงจำเพาะสูง
รูปผลึกระบบออร์โทรอมบิก ผลึกมักเป็นแผ่นหนา ยาวขนานไปกับฐานของผลึกหรือรูปแท่งเหลี่ยมๆ หรือพบเป็นผลึกเกิดร่วมเป็นกลุ่มเหมือนดอกกุหลาบเรียก  “Crested Barite” หรือ “Barite Roses”  อาจพบเป็นแผ่นบางซ้อนกันค่อนข้างหนา หรือเป็นมวลเมล็ด หรือแบเนื้อด้านเหมือนดิน มีแนวแตกรียบเด่นสมบูรณ์แข็ง 3-3.5 ถ.พ. 4.5 (จัดเป็นแร่อโลหะที่หนักผิดปกติแร่หนึ่ง) วาวคล้ายแก้วหรือวาวคล้ายมุก อาจไม่มีสี สีขาว หรือมีสีออกน้ำเงิน เหลือง แดงอ่อนๆเนื้อแร่โปรงใสไปจนกระทั่งโปร่งแสง
มีสูตรเคมีคือ BaSo4 มี BaO 65.7% SO3 34.3% อาจมีธาตุสตรอนเชียมหรือตะกั่วเข้าแทนที่แบเรียมได้
ลักษณะเด่นและวิธีตรวจ สังเกตเป็นแร่ที่หนักตึงมือรู้สึกได้ทันที ดูรูปลักษณะผลึกเป็นรูปแผ่นหนาและมีแนวแตกเรียบเด่นชัด มีดขีดเข้า

**การเกิด**
มักจะพบเกิดเป็นกากแร่ในสายแร่โลหะ โดยเฉพาะมักเกิดร่วมกับเงิน ตะกั่ว สังกะสี ทองแดง โคบอลต์ แมงกานิส และแอนทิโมนี บางครั้งอาจพบเกิดเป็นสายแร่ตัดผ่านหินปูนมีแคลไซต์ปะปน หรือพบเกิดเป็นก้อนแร่ตกค้าง (Residual messes) ในดินเหนียวที่ซ้อนอยู่บนหินปูน หรือเป็นวัตถุประสานในหินทราย

**แหล่งที่พบ**
ประเทศไทยพบที่ จ.ชลบุรี กาญจนบุรี  เพชรบุรี  นครศรีธรรมราช สุราษฎร์ธานี ตรัง กระบี่ เชียงใหม่ ลำพูน แม่ฮ่องสอน แพร่ ตาก อุตรดิตถ์ ลำปาง พิจิตร เพชรบูรณ์ เลยและอุดรธาณีต่างประเทศ เช่น พบแบบผลึกในประเทศ อังกฤษ โรมาเนีย โบฮีเมีย สหรัฐอเมริกา แบบเป็นมวลสารเนื้อแน่นและเกิดเป็นสายแร่ตัดดผ่านในหินปูนพบในสหรัฐอเมริกา เช่น ที่รัฐจอร์เจีย เทนเนสซี มิสซูรี

**ประโยชน์**
มากกว่า 80% นำมาทำโคลนผง (Drilling mud) ซึ่งใช้ในการเจาะสำรวจน้ำมันหรือน้ำบาดาลใช้ในอุตสาหกรรมทำเม่สีและเนื้อสี อุตสาหกรรมทำแก้ว ทำยาง ผ้าน้ำมัน กระดาษน้ำมัน พรมน้ำมัน และพลาสติก ใช้บดทำยาสำหรับรับประทานก่อนที่จะทำการฉายเอกซเรย์เกี่ยวกับการตรวจกระเพาะ ลำไส้ ใช้ทำ filler ในอุตสาหกรรมต่างๆ ใช้ในอุตสาหกรรมฟอกหนัง ทำแป้งผัดหน้า

**อ้างอิง**
 หนังสือแร่ กรมทรัพยากรธรณี พิมพ์ครั้งที่ 4 พ.ศ. 2543 หน้า 137

**แหล่งข้อมูลอื่น**
หมวดหมู่:แร่ซัลเฟต
หมวดหมู่:แร่แบเรียม
โดโลไมต์

โดโลไมต์ (dolomite) เป็นชื่อแร่ ตั้งชื่อให้เป็นเกียรติแก่นักเคมีชาวฝรั่งเศส Déodat Gratet de Dolomieu (พ.ศ. 2293-2344)
รูปผลึกแบบหกเหลี่ยม ผลึกของแร่มักจะพบในรูปสี่เหลี่ยมขนมเปียกปูน ผิวหน้าผลึกมักจะโค้ง บางครั้งจะโค้งเป็นรูปคล้ายอานม้า ผลึกในแบบอื่นมีพบได้บ้างแต่น้อย ซึ่งอาจพบเป็นเม็ดหยาบๆ ไปจนกระทั่งเม็ดเล็กเกาะกันแน่น แข็ง 3.5-4 ถ.พ. 2.85 วาวคล้ายแก้ว บางชนิดวาวคล้ายมุก (Pearl Spar) สีปกติมักจะมีสีออกชมพู สีเนื้อ อาจไม่มีสีหรือพบสีขาว เทา เขียว น้ำตาล หรือสีดำ เนื้อแร่มีทั้งโปร่งใสและโปร่งแสง
มีสูตรเคมี CaMg (CO3) 2 มี CaO 30.4 % MgO 21.7% และ CO2 47.9% โดยปกติโดโลไมต์มีสัดส่วนของ CaCO3 ต่อ MgCO3 ประมาณ 1:1 ถ้ามี Ferrous iron เข้ามาแทนที่แมกนีเซียมและปริมาณมากกว่าแมกนีเซียมแล้วจะเรียก แองเคอไรต์ (Ankerite)
ลักษณะเด่นและวิธีตรวจ ทำปฏิกิริยากับกรดเกลือ (HCl) แต่ช้ามาในอุณหภูมิธรรมดา นอกจากจะบดเนื่อแร่ให้เป็นก้อนเล็กๆ ละเอียด จึงละลายในกรดเป็นฟองฟู่ หากไม่บดต้องใช้กรดไฮโดรคลอริกร้อนๆจึงจะทำปฏิกิริยาเป็นฟองฟู่ รูปผลึกเหลี่ยมขนมเปียกปูนมักจะโค้งและมีสีออกสีเนื้อๆเนื้อปกติมักจะด้าน
มีกำเนิดเช่นเดียวกับแคลไซต์ พบในหินปูนโดโลมิติก (Dolomitic limestone) หรือในหินอ่อนโดโลมิติก (Dolomitic marble) โดโลไมต์ที่พบมีมวลขนาดใหญ่ๆนั้น เข้าใจกันว่าเป็นการกำเนิดแบบทุติยภูมิ ซึ่งเกิดจากหินปูนที่มีอยู่เดิมถูกแทนที่ด้วยธาตุแมกนีเซียม หรือมักเกิดเป็นเพื่อนแร่ในสายตะกั่วหรือสังกะสีซึ่งตัดผ่านหินปูน

**แหล่งที่พบ**

**ในประเทศไทย**
พบที่ อ.ท่าม่วง เขาถ้ำ อ.เมือง วังกะโด้ง อ.เมือง จ.กาญจนบุรี เกาะสีชัง จ.ชลบุรี, อ.ดอนสัก อ.คีรีรัฐนิคม จ.สุราษฎร์ธานี อ.เมือง จ.กระบี่ และที่เขารักเกียด อ.รัตภูมิ จ.สงขลา,อำเภอบางเตย จังหวัดพังงา

**ต่างประเทศ**
แบบผลึกพบที่บินเนนธาล (Binnenthal) ในสวิตเซอร์แลนด์ ในสหรัฐอเมริกา พบที่โจพลิน และมิสซูรี

**ประโยชน์**
ใช้เป็นหินก่อสร้างหรือหินประดับ ทำปูนซีเมนต์บางชนิด ใช้ทำแมกนีเซียมซึ่งเป็นวัสดุทนไฟใช้สำหรับการบุเตาถลุงเหล็ก โดยเป็นเตาคอนเวอร์ในการผลิตเหล็กกล้าขั้นต้น โดโลไมต์เป็นสินแร่หลักของโลหะแมกนีเซียม ใช้ในอุตสาหกรรมทำแก้วบางชนิด เช่น พวกแก้วแผ่น และใช้เป็นปุ๋ยในการเกษตร เป็นต้น

**อ้างอิง**
 หนังสือแร่ กรมทรัพยากรธรณี พิมพ์ครั้งที่4 พ.ศ. 2543 หน้า 123
หมวดหมู่:แร่แคลเซียม
หมวดหมู่:แร่แมกนีเซียม
หมวดหมู่:แร่คาร์บอเนต
หมวดหมู่:หินตะกอน
หมวดหมู่:หินปูน
บัลร็อก (สตรีทไฟท์เตอร์)

เวก้า  (Vega) หรือที่รู้จักในนามของ บัลร็อก (バルログ; Balrog) เป็นตัวละครฝ่ายอธรรมจากเกม สตรีทไฟท์เตอร์ หนึ่งในสมาชิกหลักองค์กร ชาโดลู บัลร็อกเป็นนักสู้เจ้าสำอางค์จากสเปนผู้ใช้วิชานินจึตสึในการต่อสู้โดยมีใช้กรงเล็บเหล็กเป็นอาวุธ เขามักสวมหน้ากากเพื่อปกปิดโฉมหน้าอันงดงามของตนเอาไว้ไม่ให้เกิดรอยตำหนิ ทั้งนี้ในสหรัฐ และทวีปยุโรป ได้มีการสลับสับเปลี่ยนชื่อ "บัลร็อก" มาเป็น "เวก้า"
เวก้า มีท่าไม้ตายคือโรลลิ่งคริสตัลแฟลช และฟลายอิ้งบาร์เซโลน่าแอทแทค นอกจากนี้เขายังเคยเป็นตัวละครที่มีบทบาทในภาพยนตร์หลายเรื่อง อาทิ หลิวเต๋อหัว เคยรับบทเป็นบัลร็อก ในภาพยนตร์ฮ่องกงเรื่อง บันล็อกผู้ชายทะลุเวลา (Futurecops) รวมทั้งยังมีผู้ที่เคยรับบทเป็นบัลร็อกในภาพยนตร์ฮอลลีวูด เวอร์ชันแรกคือ เจ ทาแวร์ และผู้รับบทเป็นบัลร็อกในเวอร์ชัน เดอะเลเจนท์ออฟชุนลี คือ ทาบู

**ประวัติตามท้องเรื่อง**
เวก้า ถือกำเนิดในชาติตระกูลชั้นสูง โดยมีมารดาเป็นสตรีผู้เลอโฉม และบิดาเป็นบุรุษผู้เต็มไปด้วยความอัปลักษณ์ บัลร็อกได้เรียนรู้วิชาการสู้วัวกระทิงและนินจึตสึ ก่อนที่จะกลายมาเป็นนักสู้ในกรงเหล็ก เมื่อบิดาของเขาได้สังหารมารดาของเขาเนื่องจากเธอไม่ให้การเคารพ บัลร็อกจึงเริ่มทำการตะครุบและสังหารเหยื่อผู้มีความอัปลักษณ์เพื่อระบายอารมณ์ ต่อมา เวก้าได้เลือกให้เขาเป็นสมาชิกองค์กรชาโดลูนับตั้งแต่นั้น แต่ดูเหมือนว่าบัลร็อกแอบต่อต้านโครงการ เดอะดอล ของเวก้า เนื่องจากเสียความเป็นสุภาพบุรุษที่ต้องสังหารเหล่าเด็กหญิงสาวสวยเพื่อการทดลอง ยกเว้นการช่วยเหลือชีวิตของแคมมี่ บัลร็อกไม่เคยเปิดเผยถึงแนวคิดที่ไม่เห็นด้วยเหล่านี้ ซึ่งนั่นเป็นสิ่งที่ใครหลายคนไม่ทราบถึงความจริงข้อนี้
สตรีทไฟท์เตอร์ ซีโร่ 3
ภายหลังจากการเข้าร่วมองค์การชาโดลูแล้ว เวก้าได้แต่งตั้งให้เขาเป็นหนึ่งในสามขององครักษ์หลักแห่งองค์กร บัลร็อกได้ดูแลและดำเนินการในองค์การชาโดลู และได้พบกับการทดลองโดยการนำหญิงสาวมาล้างสมองเพื่อรับใช้องค์กร หนึ่งในนั้นคือแคมมี่ แม้ว่าเธอจะพยายามต่อต้านองค์การ แต่บัลร็อกก็ทำนาที่นำตัวเธอกลับคืนมายังองค์การตามคำสั่ง ซึ่งบัลร็อก็ประสบกับความล้มเหลวในภารกิจดังกล่าว โดยแคมมี่เป็นฝ่ายเดินทางมากำจัดเวก้าด้วยตนเอง ในที่สุดเธอกับสมาชิกของเดอะดอลก็หลุดพ้นจากการถูกล้างสมองได้ในเวลาต่อมา โดยที่บัลร็อกได้เป็นฝ่ายเข้ามาช่วยปกป้องพวกเธอเมื่อองค์การชาโดลูถูกเปลวเพลิงโหมกระหน่ำ เนื่องด้วยบัลร็อกเชื่อว่าผู้ที่มีความบริสุทธิ์และมีจิตใจที่งดงามไม่ควรที่จะต้องมาเสียชีวิตแต่อย่างใด
ซูเปอร์สตรีทไฟท์เตอร์ IV
ไม่มีผู้ได้ทราบถึงวิถีความเป็นอยู่ของบัลร็อก นับตั้งแต่องค์การชาโดลูได้ล่มสลายลง

**อ้างอิง**
 นิตยสารเกมแม็กออนไลน์ (สนพ.อนิเมทกรุ๊ป)- นิตยสารเมก้า (สนพ.วิบูลย์กิจ)

**ดูเพิ่ม**
 ชาโดลู

**แหล่งข้อมูลอื่น**
  ข้อมูลที่เกี่ยวข้องกับ "บัลร็อก (เวก้า ในเวอร์ชันภาษาอังกฤษ)" -  เว็บไซต์บริษัทแคปคอมผู้ผลิตเกมสตรีทไฟท์เตอร์ 
หมวดหมู่:ตัวละครจากเกมสตรีทไฟท์เตอร์
หมวดหมู่:ตัวละครที่เป็นนักซาวัต
หมวดหมู่:ตัวละครที่เป็นนักนินจูตสึ
หมวดหมู่:ตัวละครที่เป็นนินจา
หมวดหมู่:ตัวละครชาวสเปนในวิดีโอเกม
หมวดหมู่:บอสวิดีโอเกม
หมวดหมู่:ตัวละครชายในวิดีโอเกม
หมวดหมู่:โรงพยาบาลในจังหวัดสุรินทร์

สุรินทร์
หมวดหมู่:โครงสร้างพื้นฐานในจังหวัดสุรินทร์
หมวดหมู่:องค์การในจังหวัดสุรินทร์
โตโยต้า วิช

โตโยต้า วิช (Toyota WISH) เป็นรถยนต์อเนกประสงค์ขนาดเล็ก (Compact MPV ซึ่งย่อมาจาก Compact Multi-Purpose Vehicle) ผลิตโดยบริษัทรถยนต์ญี่ปุ่นชื่อ โตโยต้า เริ่มผลิตใน พ.ศ. 2546 ถึงปัจจุบัน โดยโตโยต้าได้ส่ง โตโยต้า วิช ไปขายอย่างจริงจัง เพียงไม่กี่ประเทศเท่านั้น คือ ญี่ปุ่น, ไทย, มาเลเซีย, สิงคโปร์ และไต้หวัน รวมทั้งหมดประมาณ 5 ประเทศ
โตโยต้า วิช ในประเทศไทย จะมี 6-7 เบาะนั่ง ใช้เครื่องยนต์ 1AZ-FE 1,998 ซีซี กำลังสูงสุด 150 แรงม้า แรงบิดสูงสุด 192 นิวตัน-เมตร ซึ่งในปัจจุบัน วิช มีวิวัฒนาการตามช่วงเวลาได้ 2 รุ่น ตามช่วงเวลา ดังนี้

**รุ่นที่ 1 (พ.ศ. 2546 - 2552)**
โตโยต้า วิช รุ่นที่ 1
โตโยต้า วิช รุ่นแรก ถูกพัฒนาขึ้นภายใต้โค้ดเนม "760N" โดยทีมนักพัฒนาภายใต้การนำของวิศวกรชื่อ ทาเคชิ โยชิดะ (Takeshi Yoshida:คนเดียวกับที่ออกแบบ โตโยต้า โคโรลล่า รุ่นที่ 9 หรือที่คนไทยรู้จักในชื่ออัลติส) และเปิดตัวต่อหน้าสาธารณชนครั้งแรกในงาน Tokyo Motor Show 2002 และเริ่มการผลิตจริงใน พ.ศ. 2546
ในการโฆษณาประชาสัมพันธ์ ก็ได้นักร้องดังของญี่ปุ่นชื่อ ฮิคารุ อูทาดะ (Hikaru Utada) เป็นพรีเซนเตอร์ ภายใต้สโลแกน "Wish Comes True" แปลว่า ความปรารถนาที่เป็นจริง หลังจากการเปิดตัว โตโยต้า วิช ประสบความสำเร็จอย่างสูงในญี่ปุ่น โดยเกือบทุกเดือน วิชจะติดอันดับรถยอดนิยมยอดขายสูงที่สุด 5 อันดับแรกในญี่ปุ่นอยู่เสมอๆ
สำหรับในประเทศไทย โตโยต้า วิช มีราคาระหว่าง 1.117-1.267 ล้านบาท ใช้เครื่องยนต์ 1,998 ซีซี วงเลี้ยวแคบสุด 5.4 เมตร มิติภายนอกยาว 4,560 มิลลิเมตร กว้าง 1,745 มิลลิเมตร สูง 1,600 มิลลิเมตร ระยะฐานล้อ 2,750 มิลลิเมตร

**รุ่นที่ 2 (พ.ศ. 2552 - 2560)**
โตโยต้า วิช รุ่นที่ 2
โตโยต้า วิช รุ่นที่ 2 เริ่มผลิตขึ้นเป็นครั้งแรกในเดือนเมษายน พ.ศ. 2552 แต่ยังไม่มีการส่งออกไปขายในประเทศอื่นๆ โดยในประเทศญี่ปุ่น จะมีเครื่องยนต์ 2 ขนาด คือ 1,797 ซีซี 144 แรงม้า กับ 1,986 ซีซี 158 แรงม้า เกียร์อัตโนมัติ 4 สปีดถูกยกเลิกทั้งหมด เปลี่ยนไปใช้เกียร์อัตโนมัติ Super CVT 7 สปีด
สำหรับในประเทศไทย โตโยต้าได้ยุติการจำหน่ายรถวิช รุ่นที่ 1 ไปแล้ว ส่วนวิชรุ่นที่ 2 ยังไม่นำมาขาย และยังไม่มีแผนการอย่างเป็นรูปธรรมจากโตโยต้าที่จะนำวิชรุ่นที่ 2 เข้ามาขายในประเทศไทย เนื่องจากยอดขาย WISH ในโฉมแรก ย่ำแย่มากในช่วงปลายอายุตลาด ทาง Toyota Motor Thailand จึงไม่ผลิตหรือนำเข้ามาจำหน่ายเนื่องจากเป็นห่วงเรื่องผลกำไร

**ดูเพิ่ม**
 เต็มอิ่ม "โตโยต้า วิช" โฉมใหม่ เมืองไทยยังไม่รู้อนาคตfix-attempted=yes - ข้อมูลโตโยต้า วิชจากบริษัท โตโยต้า มอเตอร์ ประเทศไทย จำกัด
วิช
แม่แบบ:กล่องข้อมูล โรงพยาบาล/doc

กล่องข้อมูล โรงพยาบาล คือกล่องข้อมูลมาตรฐานสำหรับบทความที่เกี่ยวข้องกับโรงพยาบาล, สถานรักษาพยาบาล หรือคลินิก การกำหนดพารามิเตอร์ในกล่องข้อมูลนี้ยังมิได้ปรับปรุงให้เข้ากับภาษาอังกฤษได้ ดังนั้นหากคุณนำบทความจากวิกิพีเดียภาษาอื่น ๆ มาแปล โปรดตรวจสอบพารามิเตอร์ให้ตรงกันด้วย
สามารถดูตัวอย่างการใช้งานได้ที่ โรงพยาบาลศิริราช, โรงพยาบาลเซนต์หลุยส์

**พารามิเตอร์**

**ตัวอย่าง**

โรงพยาบาล
หมวดหมู่:กล่องข้อมูลแพทยศาสตร์
ar:قالب:معلومات مستشفى
en:Template:Infobox hospital
es:Plantilla:Infobox Hospital
id:Templat:Infobox Hospital
ja:Template:Infobox hospital
ปลานวลจันทร์เทศ

ปลานวลจันทร์เทศ ปลาน้ำจืดชนิดหนึ่ง มีชื่อวิทยาศาสตร์ว่า Cirrhinus cirrhosus อยู่ในวงศ์ปลาตะเพียน (Cyprinidae) มีรูปร่างเรียวยาว ลำตัวกลม หัวสั้น ปากเล็ก ริมฝีปากบางมีชายครุยเล็กน้อย ครีบหลังและครีบก้นสั้น ครีบหางเว้าลึก เกล็ดมีขนาดใหญ่ หัวและลำตัวด้านบนมีสีเงินหรือสีเงิมอมน้ำตาลอ่อน  ด้านท้องสีจาง ครีบมีสีส้มหรือชมพู ขอบครีบมีสีคล้ำเล็กน้อย ตามีสีทอง
มีขนาดเต็มที่โดยเฉลี่ย 50-60 เซนติเมตร ขนาดใหญ่สุดที่พบ คือ 1 เมตร มีพฤติกรรมชอบหากินในระดับพื้นท้องน้ำ โดยสามารถปรับตัวได้ดีในแหล่งน้ำนิ่ง และกินอาหารด้วยวิธีการแทะเล็มพืชน้ำขนาดเล็กและอินทรีย์สาร
รูปร่างโดยทั่วไปคล้ายปลานวลจันทร์ (C. microlepis) ที่พบได้ในประเทศไทย ซึ่งเป็นปลาที่อยู่ในสกุลเดียวกัน แต่ปลานวลจันทร์เทศเป็นปลาพื้นเมืองของทางเหนือของภูมิภาคเอเชียใต้ พบกระจายพันธุ์ในแม่น้ำคงคา, แม่น้ำสินธุจรดถึงแม่น้ำอิรวดีของพม่า นำเข้ามาสู่ประเทศไทยครั้งใน 2 ครั้ง ครั้งแรกเมื่อเมื่อวันที่ 28 พฤศจิกายน พ.ศ. 2523 จำนวน 100 ตัว โดยอธิบดีกรมประมงในขณะนั้น เพื่อทำการขยายพันธุ์เพาะเลี้ยงเป็นปลาเศรษฐกิจ โดยทำการเลี้ยงอยู่ที่สถานีประมงน้ำจืดจังหวัดเชียงใหม่ และอีกครั้งเมื่อเดือนสิงหาคม พ.ศ. 2533 โดยผ่านมาจากประเทศลาว ซึ่งประสบความสำเร็จในการเพาะเลี้ยงจนขยายไปสู่ฟาร์มของเอกชนต่าง ๆ ในภาคอีสานจนกระจายมาสู่ภาคกลาง เช่นเดียวกับปลายี่สกเทศ (Labeo rohita) หรือปลากระโห้เทศ (Catla catla)
ปลานวลจันทร์เทศที่อาศัยในแม่น้ำโขงสามารถปรับตัวได้เป็นอย่างดีจนสามารถแพร่ขยายพันธุ์เองได้

**ดูเพิ่ม**
ปลากระโห้เทศ
*ปลายี่สกเทศ

**อ้างอิง**

**แหล่งข้อมูลอื่น**
  รูปและข้อมูลปลานวลจันทร์เทศ
หมวดหมู่:ชนิดพันธุ์ต่างถิ่น
หมวดหมู่:ปลาน้ำจืด
หมวดหมู่:ปลาเศรษฐกิจ
หมวดหมู่:สกุลปลานวลจันทร์น้ำจืด
หมวดหมู่:ปลาที่พบในประเทศอินเดีย
ธรณีแอ่นตัว

170x170px
ธรณีแอ่นตัว (geosyncline) หมายถึง ภูมิภาคของโลกส่วนที่แอ่นตัวลงลึกจนเกิดเป็นที่รองรับน้ำ และสะสมสิ่งทับถมจำนวนมากจากผิวโลกได้ การสะสมในบริเวณนี้ดำเนินไปตามช่วงเวลาทางธรณีที่ยาวนานมาก พร้อม ๆ กับพื้นดินที่รองรับสิ่งทับถมทรุดต่ำลงทีละน้อย ๆ ด้วย จึงทำให้ชั้นหินที่สะสมในบริเวณนี้หนามาก นอกจากนี้ยังมักจะมีหินภูเขาไฟสะสมปะปนด้วยเสมอ หินชั้นในธรณีแอ่นตัวหลายแห่งต่อมาได้โค้งตัวเกิดเป็นภูเขาในลักษณะที่มีลอนหลายขนาดอยู่ในธรณีโค้งตัว (geanticline) ซึ่งเป็นโค้งใหญ่ ภูเขาที่เกิดในลักษณะนี้ เช่น เทือกเขาแอปปาเลเชียน (Appalachian Mountain) ซึ่งอยู่ด้านตะวันออกของอเมริกาเหนือ

**อ้างอิง**
 พจนานุกรมศัพท์ธรณีวิทยา อังกฤษ-ไทย จัดทำโดยคณะอนุกรรมการการจัดทำพจนานุกรมธรณีวิทยา ของคณะกรรมการประสานงานด้านธรณีวิทยา ภายใต้คณะกรรมการแห่งชาติว่าด้วยการศึกษาวิทยาศาสตร์และวัฒนธรรมแห่งสหประชาชาติ พ.ศ. 2530
หมวดหมู่:ธรณีวิทยา
ช่วงชั้นดิน

ช่วงชั้นดิน
ช่วงชั้นดิน (Soil horizon) หมายถึง ชั้นดินที่แบ่งออกเป็นชั้น ๆ ตามสมบัติและลักษณะเพื่อประโยชน์ในการศึกษาเกี่ยวกับการจำแนกประเภทของดิน และการกำเนิดของดิน ในทางปฐพีวิทยา 

**ดินชั้นต่าง ๆ**
นิยมแบ่งออกเป็น 5 ชั้นคือ
O-Horizon:ชั้นโอ เป็นช่วงชั้นดินอินทรีย์ (Organic soil horizon) ปกติแล้วจะมีปริมาณอินทรีย์วัตถุมากกว่าร้อยละ 20 ขึ้นไป แบ่งย่อยออกเป็น ชั้นโอหนึ่ง อินทรียวัตุส่วนใหญ่ยังมิได้มีการสลายตัว และ ชั้นโอสอง อินทรียวัตถุส่วนใหญ่มีการสลายตัวแล้ว
A-Horizon:ชั้นเอ เป็นช่วงชั้นดินแร่ (Mineral soil horizon) ปกติแล้วจะมีปริมาณอินทรียวัตถุน้อยกว่าร้อยละ 20 แบ่งย่อยออกเป็น ชั้นเอหนึ่ง ส่วนใหญ่เป็นชั้นที่เกิดที่ผิวดินหรือใกล้ผิวดิน ประกอบด้วยอินทรียวัตถุที่มีการสลายตัวปะปนอยู่ มีสีคล้ำกว่าชั้นดินข้างล่างถัดไป ชั้นเอสอง เป็นชั้นที่มีการสูญเสียอนุภาคดินเหนียว (Clay) เหล็ก อะลูมิเนียม เป็นผลให้ปริมาณของควอรตซ์ และแร่ต่างๆที่มีความทนทานต่อการสลายตัว ขนาดอนุภาคทราย (Sand) และทรายแป้ง (Silt) ตกค้างอยู่ในปริมาณสูง ในชั้นนี้จะมีสีจางกว่าชั้นใกล้เคียง และ ชั้นเอสาม เป็นชั้นเชื่อมต่อระหว่างชั้นเอกับชั้นบี แต่มีลักษณะส่วนใหญ่ค่อนไปทางชั้นเอ
B-Horizon :ชั้นบี เป็นช่วงชั้นดินแร่ ปกติแล้วจะอยู่ถัดชั้นเอลงไป และมีการสะสมของสารที่ถูกชะล้างลงมาจากชั้นเอสอง หรือมีเหล็กและอะลูมิเนียมออกไซด์เคลือบอยู่ อะลูมิเนียมออกไซด์ทำให้เกิดสีเข้มกว่าหรือแดงกว่าชั้นที่อยู่ข้างบนหรือข้างล่างถัดไป แบ่งย่อยออกเป็น ชั้นบีหนึ่ง เป็นชั้นเชื่อมต่อระหว่างชั้นเอกับชั้นบี แต่มีลักษณะส่วนใหญ่ค่อนไปทางชั้นบี ชั้นบีสอง เป็นชั้นบีที่ไม่มีลักษณะของชั้นเอหรือชั้นซีปนอยู่เลย และ ชั้นบีสาม เป็นชั้นเชื่อมต่อระหว่างชั้นบีกับชั้นซี แต่มีลักษณะส่วนใหญ่ค่อนไปทางชั้นบี
C-Horizon :ชั้นซี เป็นช่วงชั้นดินที่ไม่สามารถจัดอยู่ในชั้นเอหรือชั้นบีได้ เช่น ชั้นหินผุ หรือเป็นชั้นที่มีการสะสมของแร่แคลเซียมคาร์บอเนต (ชั้นดินมาร์ล)
R-Horizon :ชั้นอาร์ เป็นช่วงชั้นดินดานแข็ง ยังไม่มีการผุพังสลายตัว

**อ้างอิง**
 พจนานุกรมศัพท์ธรณีวิทยา อังกฤษ-ไทย จัดทำโดยคณะอนุกรรมการการจัดทำพจนานุกรมธรณีวิทยา ของคณะกรรมการประสานงานด้านธรณีวิทยา ภายใต้คณะกรรมการแห่งชาติว่าด้วยการศึกษาวิทยาศาสตร์และวัฒนธรรมแห่งสหประชาชาติ พ.ศ. 2530
หมวดหมู่:ธรณีวิทยา
ซุคฮอย ซู-57

ซุคฮอย ซู-57 (Сухой Су-57, อังกฤษ: Sukhoi Su-57) หรือชื่อเครื่องต้นแบบ ซุคฮอย ที-50 พักฟา (อังกฤษ: Sukhoi T-50 PAK FA) ( รัสเซีย: ПАК ФА, short for: Перспективный авиационный комплекс фронтовой авиации, translit. Perspektivny Aviatsionny Kompleks Frontovoy Aviatsii, lit. '"Prospective Aviation Complex of Frontline Aviation"') เป็นเครื่องบินขับไล่ล่องหนที่ออกแบบโดยซุคฮอย สำหรับกองทัพอากาศรัสเซีย เพื่อใช้เข้าประจำการทดแทนมิโคยัน มิก-29 และซุคฮอย ซู-27 ในอนาคต
ซุคฮอย ซู-57 เครื่องต้นแบบใช้รหัส ที-50 พักฟา มีความสามารถเทียบเท่ากับเครื่องบินขับไล่รุ่นที่ห้าของสหรัฐอเมริกา คือ เอฟ-22 แร็พเตอร์ และเอฟ-35 ไลท์นิ่ง 2 โดยได้รับการออกแบบให้เป็นอากาศยานล่องหน
เครื่องบินต้นแบบ ที-50 พักฟา ของซุคฮอย ออกบินครั้งแรกเมื่อวันที่ 29 มกราคม พ.ศ. 2553 มีแผนการเปิดตัวในปี พ.ศ. 2556 และจะเข้าประจำการในปี พ.ศ. 2561
ในวันที่ 2 สิงหาคม 2560 บริษัทผู้ผลิตได้ทำการตั้งชื่อเครื่องอย่างเป็นทางการคือ ซุคฮอย ซู-57

**อากาศยานที่เทียบเท่า**
 F-22 Raptor- J-20 Stealth Fighters

**อ้างอิง**
หมวดหมู่:เครื่องบินล่องหน
หมวดหมู่:เครื่องบินซุคฮอย
หมวดหมู่:เครื่องบินขับไล่
จดหมายของนักบุญยูดา

จดหมายของนักบุญยูดา (Epistle of Jude) เป็นหนังสือเล่มที่ 26 ในคัมภีร์ไบเบิลภาคพันธสัญญาใหม่ เป็นหนึ่งในเจ็ดจดหมายทั่วไป อันได้แก่ ยากอบ 1 เปโตร 2 เปโตร 1 ยอห์น 2 ยอห์น 3 ยอห์น และ ยูดา เนื่องจากจดหมายเหล่านี้ถูกส่งถึงคริสตชนทั่วไป ไม่ได้ระบุว่าเป็นคริสตจักรใด
แต่เดิมพระธรรมเล่มนี้เป็นจดหมายส่วนตัว ผู้เขียนระบุชื่อของตนเองชัดเจนตั้งแต่ตอนต้นว่าเป็น ยูดา ทั้งยังบอกด้วยว่าเป็น น้องของ ยากอบ เมื่อวิเคราะห์เนื้อหาในจดหมายรวมกับหลักฐานอื่น ๆ แล้ว เชื่อได้ว่าผู้เขียนคือยูดาน้องชายของพระเยซู จดหมายถูกส่งถึงผู้รับที่ไม่ได้ระบุชื่อ แต่ถูกเรียกว่า "คนทั้งหลายที่พระองค์ได้ทรงเรียกไว้" ซึ่งน่าจะเป็นคริสเตียนทั่วไปที่กระจัดกระจายอยู่ในจักรโรมัน ช่วงเวลาในการเขียนจดหมายฉบับนี้น่าจะอยู่ในราวปีค.ศ. 65
จากเนื้อหาในจดหมายของยูดากล่าวว่า ในตอนแรกตั้งใจจะเขียนถึงเรื่องของความรอด แต่ต่อมาเปลี่ยนใจภายหลังเป็นการเขียนถึงเรื่องหลักคำสอนแทน เนื่องจากในช่วงที่ ยูดา กำลังเขียนจดหมายนั้น ได้มีอันตรายกำลังคุกคามคริสตจักรอยู่ แต่ไม่ใช่เรื่องการถูกกดขี่ข่มเหงจากภายนอกของผู้ที่ไม่เชื่อ กลับเป็นเรื่องความเชื่อที่ถูกบิดเบือนไปโดยผู้ที่สอนผิด ยูดา คิดว่าเป็นเรื่องจำเป็นที่ต้องเขียนจดหมายเพื่อเตือนสติและให้ระมัดระวังคนเหล่านั้น
หนึ่งในคำสอนผิดที่เกิดขึ้นในช่วงนั้น ซึ่งอันตรายมากต่อการดำเนินชีวิตของคริสเตียนคือ คำสอนที่ว่า ในเมื่อผู้ที่เชื่อพระเยซูแล้วได้รับความรอด ความผิดบาปทั้งหมดได้รับการอภัยโดยพระกิตติคุณ ดังนั้นผู้ที่เชื่อจึงสามารถทำบาปได้อย่างอิสรเสรี ยูดา ใช้ถ้อยคำอย่างรุนแรงเมื่อกล่าวถึงผู้ที่สอนผิดในลักษณะนี้ว่า "เขาเหล่านั้นเป็นคนอธรรม ที่ถือเอาพระคุณของพระเจ้าของเราเป็นเหตุให้กระทำความชั่วช้าลามก" ในบางตอนของจดหมายเปรียบเทียบคนเหล่านี้กับ "สัตว์เดียรัจฉานที่ไม่มีความคิด"
ในจดหมายขนาดสั้นฉบับนี้ ยูดา มีวัตถุประสงค์ในการเขียนอยู่สองประการ ประการแรกคือ ต้องการตักเตือนให้คริสเตียนยึดมั่นในความเชื่อ อย่าฟังผู้สอนเสียทุกคน แต่ให้เชื่อฟังผู้ที่ไว้วางใจได้ มิฉะนั้นจะตกเป็นเหยื่อของผู้ที่เข้ามาล่อลวง ในส่วนนี้ ยูดา ได้อ้างถึงการกระทำในอดีตของผู้ที่ประพฤติผิดบางคน เช่น ชาวเมืองโสโดม เมืองโกโมราห์ คาอินและบาลาอัม เป็นต้น
ประการที่สองคือ ต้องการตักเตือนให้ดำเนินชีวิตคริสเตียนอย่างเหมาะสม เช่น "จงสร้างตัวของท่านขึ้นบนหลักคำสอนอันบริสุทธิ์" "จงอธิษฐานในพระวิญญาณบริสุทธิ์" และ "จงรักษาตัวไว้ให้ดำรงในความรักของพระเจ้า" เป็นต้น

**โครงร่าง**
1. คำทักทาย 1 - 2
2. ปกป้องความเชื่อ 3 - 4
3. ตัวอย่างคนชั่วที่ให้ร้ายพระกิตติคุณ 5 - 16
4. คำสั่งสอนในเชิงปฏิบัติ 17 - 25

**อ้างอิง**
 Thai Holy Bible, Thailand Bible Society, 1998- Walter A. Elwell, The Pocket Bible Handbook, Harold Shaw Publisher, 1997

**ดูเพิ่ม**
 พันธสัญญาใหม่

หมวดหมู่:บทจดหมายคาทอลิก
หมวดหมู่:หนังสือของพันธสัญญาใหม่
พระองค์เจ้านโรดม เวชชรา

พระองค์เจ้านโรดม เวชชรา (នរោត្តម វេជ្ជរ៉ា, นโรตตมฺ เวชฺชฺรา; 17 สิงหาคม พ.ศ. 2489 — 28 กรกฎาคม พ.ศ. 2556) เป็นพระราชธิดาในพระบาทสมเด็จพระบรมนาถนโรดม สุรามฤต กับคุณเทพกัญญาโสภา (คิมอัน เยียป) เป็นพระขนิษฐาต่างพระชนนีของพระบาทสมเด็จพระนโรดม สีหนุ และเป็นพระปิตุจฉาในพระบาทสมเด็จพระบรมนาถนโรดม สีหมุนี

**พระประวัติ**
พระองค์เจ้านโรดม เวชชรา ประสูติเมื่อวันที่ 17 สิงหาคม พ.ศ. 2489 ณ กรุงพนมเปญ ประเทศกัมพูชา เป็นพระราชธิดาในพระบาทสมเด็จพระบรมนาถนโรดม สุรามฤต กับคุณเทพกัญญาโสภา (คิมอัน เยียป) พระองค์เจ้าเวชชราสามารถรับสั่งภาษาฝรั่งเศส ภาษาอังกฤษ และภาษาสเปนได้ พระองค์สำเร็จการศึกษาจาก Lycées Sisowath และ Descalies, Baccalauréat série B degree เมื่อ พ.ศ. 2489 ต่อมาทรงสำเร็จการศึกษาระดับอุดมศึกษาสาขาวรรณคดีร่วมสมัย มหาวิทยาลัยตูลูส ประเทศฝรั่งเศส เมื่อ พ.ศ. 2511 ต่อมาทรงศึกษาต่อด้านภาษาฝรั่งเศสระหว่างประเทศ จากมหาวิทยาลัยตูลูส ประเทศฝรั่งเศส จนสำเร็จการศึกษาเมื่อ พ.ศ. 2512 และทรงสำเร็จการศึกษาสถาบันการศึกษานานาชาติระหว่างประเทศและพัฒนาด้านรัฐศาสตร์ มหาวิทยาลัยตูลูส ในปี พ.ศ. 2513
พระองค์เจ้าเวชชราเสกสมรสครั้งแรกกับเทพ สมพารา เมื่อวันที่ 29 มิถุนายน พ.ศ. 2509 ต่อมาภายหลังได้ทรงหย่า และเสกสมรสใหม่กับอีฟ ดูมงต์ (Yves Dumont) ซึ่งเป็นประธานของ Champagne laurent perrier และมีพระโอรสด้วยกัน 1 คน

**หน้าที่การงาน**
พระองค์เจ้าเวชชราทรงมีความรู้เกี่ยวกับด้านการศึกษาเกี่ยวกับกัมพูชาศึกษา นอกจากนี้เป็นสมาชิกรัฐสภาประเทศกัมพูชาตั้งแต่กันยายน ค.ศ. 1998 โดยพระองค์เล่นในนามพรรคฟุนซินเปค  พระองค์ได้ดำรงตำแหน่งประธานของคณะกรรมการรัฐสภาเป็นเวลากิจการเกี่ยวกับความสัมพันธ์ระหว่างประเทศ และทรงเป็นนักหนังสือพิมพ์ข่าวต่างประเทศ

**สิ้นพระชนม์**
พระองค์เจ้านโรดม เวชชรา สิ้นพระชนม์เมื่อวันที่ 28 กรกฎาคม พ.ศ. 2556 ที่ประเทศฝรั่งเศส ด้วยโรคมะเร็งในพระปัปผาสะ สิริพระชนมายุได้ 66 ปี

**อ้างอิง**
หมวดหมู่:เจ้าหญิงกัมพูชา
หมวดหมู่:ชาวกัมพูชาเชื้อสายไทย
หมวดหมู่:บุคคลจากพนมเปญ
หมวดหมู่:นักการเมืองกัมพูชา
หมวดหมู่:ราชสกุลนโรดม
หมวดหมู่:เสียชีวิตจากมะเร็งปอด
หมวดหมู่:นักการเมืองสตรีชาวกัมพูชา
ฟลูนิแทรซิแพม

ฟลูนิแทรซิแพม (Flunitrazepam) หรือชื่อทางการค้าว่า โรฮิปนอล (Rohypnol) เป็นยานอนหลับ มีฤทธิ์ทำให้นอนหลับและสูญเสียความทรงจำชั่วขณะ จึงนิยมใช้เป็นยานอนหลับ ยานำสลบ และสงบประสาทก่อนทำการผ่าตัด
หมวดหมู่:ยานอนหลับ
หมวดหมู่:สกุลศิลปะลุ่มแม่น้ำฮัดสัน

ลุ่มแม่น้ำฮัดสัน
หมวดหมู่:ปรัชญาศิลปะ
หมวดหมู่:ประเภทของศิลปะ
หมวดหมู่:ศิลปะตะวันตก
หมวดหมู่:ศิลปะจินตนิยม
หมวดหมู่:จิตรกรรมภูมิทัศน์
หมวดหมู่:จิตรกรสกุลศิลปะลุ่มแม่น้ำฮัดสัน

หมวดหมู่:จิตรกรภูมิทัศน์
หมวดหมู่:สกุลศิลปะลุ่มแม่น้ำฮัดสัน
อันดับอัลบั้มยอดขายสูงสุดตลอดกาล

รายชื่ออัลบั้มยอดขายสูงสุดในโลก การจัดอันดับข้อมูลทั้งหมดมาจากข้อมูลในแหล่งที่เชื่อถือได้ และอัลบั้มต้องมียอดขายอย่างน้อย 20 ล้านก๊อบปี้ทั่วโลก ข้อมูลของอัลบั้มส่วนใหญ่มีความขัดแย้งกันจากการประมาณการตัวเลขข้อมูลการขายในแต่ละรายการและยอดขายสูงสุด เป็นไปตามมาตรฐานการขายที่แตกต่างกัน ยอดขายสูงสุดต้องต้องมีอย่างน้อย 100 ล้านก๊อบปี้และต่ำสุดต้องมียอดขาย 20-29 ล้านก๊อบปี้ รายชื่ออัลบั้มในที่นี้จะเรียงลำดับตามยอดขาย แล้วจึงเรียงตามชื่อศิลปิน รายการต่อไปนี้มีการจัดประเภทของอัลบั้มได้แก่ สตูดิโอ, อัลบั้มรวมฮิต, อัลบั้มรวม, ศิลปินต่างๆ, อัลบั้มรีมิกส์ (ดัดแปลง)
ยอดขายทั้งหมดต่อไปนี้ ไม่นับรวมการขายต่อ และการแชร์ไฟล์หรือการดาวน์โหลดที่ผิดกฎหมายลิขสิทธิ์

**จำแนกรูปแบบอัลบั้ม**

**มากกว่า 40 ล้านสำเนา**
ตัวเลขยอดจำหน่ายทั้งหมดแสดงเป็นล้าน

**30–39 ล้านสำเนา**
ตัวเลขยอดจำหน่ายทั้งหมดแสดงเป็นล้าน

**20–29 ล้านสำเนา**
ตัวเลขยอดจำหน่ายทั้งหมดแสดงข้อมูลเป็นล้าน

**อัลบั้มจำหน่ายมากที่สุดประจำปีทั่วโลก**

**อ้างอิง ==
ยูลิสซีส เอส. แกรนต์

จอมพล ยูลิสซีส เอส. แกรนต์ (Ulysses S. Grant; 27 เมษายน ค.ศ. 1822 – 23 กรกฎาคม ค.ศ. 1885) เดิมมีชื่อว่า ไฮรัม ยูลิสซีส แกรนต์ เป็นอดีตประธานาธิบดีสหรัฐ คนที่ 18 และอดีตผู้บัญชาการสูงสุดของกองทัพฝ่ายสหภาพในสงครามกลางเมืองอเมริกา รองจากประธานาธิบดีลินคอล์น และนำกองทัพฝ่ายสหภาพจนมีชัยชนะเหนือฝ่ายสมาพันธรัฐ รวมประเทศสหรัฐเป็นหนึ่งเดียวได้สำเร็จใน ค.ศ. 1865
นอกจากนี้เขายังเป็นประธานาธิบดีสหรัฐอเมริกาคนแรกที่เดินทางไปเยือนประเทศสยาม (ประเทศไทยในปัจจุบัน) เมื่อปีค.ศ. 1879 ในสมัยของพระบาทสมเด็จพระจุลจอมเกล้าเจ้าอยู่หัว

**ครอบครัว**
แกรนต์สมรสกับจูเลีย เดนต์ และมีบุตรด้วยกัน 4 คนคือ- เจสซี แกรนต์- ยูลิสซีส เอส. แกรนต์ จูเนียร์- เนลลี แกรนต์- เฟรดริก แกรนต์

**อ้างอิง**
1869

หมวดหมู่:ประธานาธิบดีสหรัฐ
หมวดหมู่:บุคคลจากรัฐโอไฮโอ
หมวดหมู่:บุคคลจากวิทยาลัยการทหารสหรัฐ
หมวดหมู่:ทหารในสงครามเม็กซิโก–สหรัฐ
หมวดหมู่:ทหารบกชาวอเมริกัน
หมวดหมู่:จอมพลสูงสุด
หมวดหมู่:จอมพลชาวอเมริกัน
หมวดหมู่:นายพลชาวอเมริกัน
หมวดหมู่:บุคคลในประวัติศาสตร์กรุงรัตนโกสินทร์
สกุลศิลปะบาร์บิซง

ไฟล์:Millet Gleaners.jpg|thumb|260px|“คนเก็บรวงข้าว” โดย ฌอง-ฟรองซัวส์ มิลเลต์ ค.ศ. 1857 พิพิธภัณฑ์ออร์เซย์, กรุงปารีส
สกุลศิลปะบาร์บิซง (Barbizon school) คือปรัชญาศิลปะของกลุ่มศิลปินที่ตั้งตามชื่อหมู่บ้านบาร์บิซงที่รุ่งเรืองระหว่างราว ค.ศ. 1830 ถึง ค.ศ. 1870 หมู่บ้านบาร์บิซงเป็นหมู่บ้านที่เป็นที่ตั้งหลักแหล่งของศิลปินกลุ่มนี้ที่อยู่ไม่ไกลจากป่าฟงแตนโบล

จิตรกรบาร์บิซงเป็นส่วนหนึ่งของขบวนการเชิงทัศนศิลป์เชิงสัจนิยมที่แตกแขนงมาจากขบวนการศิลปะจินตนิยมในขณะนั้น
ในนิทรรศการศิลปะแห่งปารีสของปี ค.ศ. 1824 ที่แสดงงานจิตรกรรมของจอห์น คอนสตาเบิล ฉากชนบทที่คอนสตาเบิลเขียนมีอิทธิพลต่อศิลปินรุ่นหลังของสมัยนั้น ในการหันเหจากการเขียนงานที่มีลักษณะที่เป็นทางการหันไปหาแรงบันดาลใจโดยตรงจากธรรมชาติ ฉากธรรมชาติกลายมาเป็นหัวข้อหลักของงานเขียนของศิลปินกลุ่มนี้แทนที่จะเป็นแต่เพียงฉากหลังของเหตุการณ์สำคัญ ระหว่างการปฏิวัติ ค.ศ. 1848 ศิลปินรวมกลุ่มกันที่บาร์บิซงเพื่อปฏิบัติตามแนวคิดของจอห์น คอนสตาเบิล โดยการเลือกธรรมชาติเป็นหัวข้อของการเขียนภาพ
ศิลปินคนหนึ่งในกลุ่มนี้ฌอง-ฟรองซัวส์ มิลเลต์ขยายหัวข้อจากภูมิทัศน์ไปรวมบุคคล— ชาวนา, ฉากชีวิตชาวนา และ ฉากในท้องทุ่งเก็บเกี่ยว ในภาพ “คนเก็บรวงข้าว” ที่เขียนในปี ค.ศ. 1857 มิลเลต์เขียนภาพสตรีชาวนาสามคนในทุ่งที่เกี่ยวข้าวไปแล้ว ซึ่งเป็นภาพที่ไม่มีเนื้อเรื่อง ไม่มีนาฏกรรม เป็นแต่เพียงภาพชาวนาธรรมดาในท้องทุ่ง การเก็บรวงข้าง (gleaning) เป็นวิธีหากินของคนยากจนที่ไปเก็บรวงข้าวที่ยังตกหล่นหลังจากเจ้าของที่นาเก็บเกี่ยวของดีๆ ไปแล้ว ในฉากหลังจะยังคงเห็นเจ้าของที่นาและกรรมกร มิลเลต์หันเหจุดสนใจหรือหัวเรื่องจากผู้มีฐานะดีไปยังผู้คนที่มีฐานะต่ำต้อยในสังคม และไม่ได้เขียนใบหน้าเพื่อเน้น “ความไม่มีตัวตน” (anonymity) และ “ความเป็นคนนอกวง” (marginalized position) ของชาวนา ร่างที่คุ้มลงแสดงถึงการเป็นผู้ที่ต้องเผชิญกับงานหนักเป็นประจำ
ผู้นำของสกุลศิลปะบาร์บิซงก็ได้แก่ฌอง-บัพทิสต์ คามิลล์ โคโรต์, ทีโอดอร์ รุสโซ, ฌอง-ฟรองซัวส์ มิลเลต์ และ ชาร์ลส์-ฟรองซัวส์ โดบิญญี ส่วนสมาชิกผู้อื่นในกลุ่มนี้ก็ได้แก่ฌูลส์ ดูเพร, คงสตองท์ โทรยง, ชาร์ลส์ ฌาคส์, นาร์ซิส วีร์ฌิลลิโอ ดิอัซ, ชาร์ลส์ โอลิเวียร์ เดอ เพนน์, อองรี อาร์พินยีส์, อัลแบร์ต ชาร์แปง, เฟลีกซ์ แซง, อันตวน โมฟ, ฟรองซัวส์-หลุยส์ ฟรองเซส์ และ อเล็กซองเดรอ เดอโฟซ์

**อ้างอิง**
 Joconde-Catalogues des Collections des Musees de France. Ministère de la culture
บาร์บิซง
หมวดหมู่:จิตรกรรมภูมิทัศน์
หมวดหมู่:ศิลปะสัจนิยม